b'\n_START_ARTICLE_\nPentti Poutanen\n_START_PARAGRAPH_\nPentti Poutanen (s. 9. elokuuta 1922 Parikkala) on suomalainen poliitikko. H\xc3\xa4n toimi Keskustan kansanedustajana vuosina 1970\xe2\x80\x931987 edustaen Mikkelin vaalipiiri\xc3\xa4. Poutanen toimi Rantasalmen kunnanvaltuuston j\xc3\xa4senen\xc3\xa4 vuosina 1961\xe2\x80\x931985, josta ajasta h\xc3\xa4n oli valtuuston puheenjohtaja vuodet 1973\xe2\x80\x931985._NEWLINE_Siviiliammatiltaan Poutanen on maanviljelij\xc3\xa4 ja h\xc3\xa4n toimi viljelij\xc3\xa4n\xc3\xa4 Parikkalassa ja Rantasalmella. _NEWLINE_Poutasen vanhemmat olivat maanviljelij\xc3\xa4 Matti Poutanen ja em\xc3\xa4nt\xc3\xa4 Ida Maria Kosonen. Poutanen avioitui vuonna 1943 Eini Esteri Revon kanssa, joka kuoli vuonna 1948. Poutasen toinen aviopuoliso vuodesta 1950 on ollut Anna-Liisa Nyk\xc3\xa4nen. Poutasella on n\xc3\xa4ist\xc3\xa4 liitoista viisi lasta, Ellen (s. 1944), Jukka (s. 1951), Marja-Liisa (s. 1953), Kaija (s. 1957) ja Vesa (s. 1960). Poutaselle my\xc3\xb6nnettiin kunnallisneuvoksen arvonimi vuonna 1978. Poutanen on sotilasarvoltaan kersantti. _NEWLINE_Poutanen on i\xc3\xa4kk\xc3\xa4in elossa oleva kansanedustaja, kes\xc3\xa4kuusta elokuuhun 2017 yhdess\xc3\xa4 samana p\xc3\xa4iv\xc3\xa4n\xc3\xa4 syntyneen Markus Kainulaisen kanssa ja Kainulaisen kuoltua yksin\xc3\xa4\xc3\xa4n.'